7.7.2023
RO
Jurnalul Oficial al Uniunii Europene
L 174/39
Pentru fiecare an în care obiectivele nu sunt atinse, obiectivele ratate ar trebui compensate prin ajustarea în sens ascendent a obiectivelor din cadrul traiectoriei de decarbonizare pentru anul următor.
Dacă este posibil, să se ia în considerare demonstrarea unor emisii medii mai scăzute în comparație cu omologii și evitarea factorilor de excludere specifici enumerați la articolele 9-12 din Regulamentul delegat (UE) 2020/1818.
Acordarea unei ponderi mai mari întreprinderilor care stabilesc și publică obiective de reducere a emisiilor de gaze cu efect de seră Emisiunilor de pe piața de capital ale întreprinderilor li se poate acorda o pondere mai mare într-un indice de referință care respectă indicii de referință ai UE pentru activitățile climatice dacă întreprinderea emitentă poate demonstra că a stabilit și a publicat obiective de reducere a emisiilor de gaze cu efect de seră, în cazul în care sunt îndeplinite următoarele condiții: (a) emitentul titlurilor de valoare din componența indicelui de referință își publică în mod consecvent și cu exactitate emisiile de GES din categoriile 1, 2 și 3; (b) emitentul titlurilor de valoare din componența indicelui de referință și-a redus intensitatea GES sau, dacă este cazul, emisiile de GES în valoare absolută, inclusiv emisiile de GES din categoriile 1, 2 și 3, în medie cu cel puțin 7 % pe an pe parcursul a cel puțin trei ani consecutivi.
5.
Taxonomia UE
Prezenta secțiune se referă la punctul 6 din recomandarea Comisiei. 5.1.
Utilizări ale taxonomiei UE Întreprinderile pot utiliza taxonomia ca instrument de finanțare a tranziției, pentru a planifica tranziția activităților lor economice și pentru a aloca investițiile pentru tranziție necesare.
Astfel, aceasta poate fi utilizată pentru clasificarea investițiilor durabile, măsurarea performanței climatice sau de mediu actuale și a celei planificate, stabilirea obiectivelor și comunicare, inclusiv pentru definirea obiectivelor legate de taxonomie în planurile de tranziție.